Samuelis Boguslavas Chylinskis
Samuelis Boguslavas Chylinskis (Chilinskis, lenk. Samuel Bogusław Chyliński; apie 1631 m. Šventežeryje – 1666 m. liepos 5 d. Londone) – pirmasis Biblijos vertėjas į lietuvių kalbą, kurio vertimas buvo imtas spausdinti. Gimė reformatų kunigo Adriano Chylinskio (1586–1656) šeimoje. Motina – lietuvė Minvydaitė iš lietuvių reformatų bajorų Minvydų giminės. Lietuvių kalbą Chylinskis mokėjo iš mažens.